Paul Wei

Paul Wei (kinesisk: 魏保羅 pinyin: Wèi Bǎoluó, født 1877 i Rongcheng i Hebei i Kina, død 29. oktober 1919) var en kinesisk forretningsmann og kristen religiøs leder og stifter av Den sanne Jesu kirke. 

Han var først med i London Missionary Society i Kina men sluttet seg etter en tid til  syvendedagsadventistene. 

En helbredelse fra alvorlig sykdom, etter forbønn og håndspåleggelse ved en eldste fra Apostolic Faith Mission ved navn Sheng-Min Xin (新聖民), bestemte han seg for så å slutte seg til den kirken. Under ledelse av den Norsk-amerikanske misjonær Berntsen ble hans føtter vasket, noe som gjorde et uutslettelig inntrykk på ham.  

Han hadde en kraftig religiøs erfaring under bønn i en kirke i Beijing (åndsdåp) og begynte å tale i tunger. I 1917 fikk han en inngivelse om å knele ned og be i en stor elv, og hørte da en kraftig stemme: «Du skal døpes med ansiktet nedover». Det skjedde, og han hadde da erfaring av syndenes forlatelse. Etter 39 dagers faste fikk han den inngivelsen at han skulle stifte en kirke som skulle hete Den sanne Jesu kirke (kinesisk: 真[Zhēn] 耶[Yē] 穌[sū] 教[Jiào] 會[Huì]), og den skulle rette opp alle andre kristne trossamfunns feiltakelser og etterhvert nå frem til fullkommenhet.

Etter å ha opprettet denne kirken, forkynte han i to år, inntil sin død i 1919. Han ble begravet i sin hjemby. Hans sønn Isaac Wei fortsatte misjonsarbeidet i det nordlige Kina.

 Eksterne lenker 
 Taoyuan civil affairs bureau

Kategori:Misjonærer i Kina
Kategori:Kinesiske misjonærer
Kategori:Protestantiske misjonærer
Kategori:Stiftere av kristne trosretninger
Kategori:Personer fra Baoding